Letter from Sostratos to Zenon and Xenophon
Material: papyrus
Place: Memphis (?)
Categories: Brief
Sostratos an Zenon
Kopie
Eingabe
Bienenzüchter
Bienen
Transport
Gaugrenzen
Dioiketes
Hypodioiketes (?)
Σώστρατος [Ζήνωνι Ξενοφῶντι χαίρειν].[ ἧς ἔγραψεν Σωσίβ]ιος ἐπισ
τολῆς Ζηνοδώρωι περὶ τῶν σμηνῶ[ν ]..............[ τὸ ἀντίγ]ραφον 
ὑπογέγραφα ε...... τὸ παρʼ ἡμῶν ὑπό[μνημα ].............[ μ]ὴ ἔτι καὶ 
νῦν ὁ Ἀμμώ[ν]ιος ἐξευδοκῆι ὑμᾶς κ[α]ὶ π............ καὶ τ[ῶν σ]μηνῶν, τούς 
τε μελισσουργοὺς καὶ Ῥόδωνα πέμπετε πρὸς ἡμᾶς  ἔχοντας πάντα τὰ 
δικαιώμαθʼ ὅπως, καθότι ἠξιώκαμεν, ἐνθήδʼ ἡμῖν κριθῶσιν. γεγράφαμεν δὲ  
καὶ Ζηνοδώρωι περί τε τούτων καὶ τῆς Πάτιτος οἰκίας.  ἔρρωσθε.  ζ, Παῦνι η. 
Σωσίβιος Ζηνοδώρωι χαίρειν. ἀπέσταλκά σοι τὸ ἀντίγραφον τοῦ δοθέν
τος ἡμῖν παρὰ Κλέωνος τοῦ Ἰά[σονος καὶ Σωστρ]άτου τοῦ ἀδελφοῦ περὶ 
ὧν φασιν ἀδικεῖσθαι ὑπʼ Ἀμμωνίου [τοῦ] οἰκ[ον]όμου. σπούδασον οὖν ὅπως 
τὰ δίκαια αὐτοῖς γένηται καθότι ἀξιοῦσιν. 
ὑπόμνημα Σωσιβίωι παρὰ Κλέωνος καὶ Σωστράτου. ὕπηρχεν ἡμῖν 
ἔτι ἐπὶ τοῦ πατρὸς τοῦ βασιλέως σμήνη Α, ἃ ἐμεμίσθωτο κα συγγρα
φὴν τὴν γεγενημένην ἐν τοῖς . Σιμαρίστου Ὧρος καὶ υἱοί, ὧν τινα μὲν 
ἐν τῶι Ἡρακλεοπολίτηι ἦν, ἃ τοὺς φόρους εὐτάκτηκεν ἕως τοῦ ϛ  
τινὰ δὲ ἐν τῶι Μεμφίτηι, ἃ εἶχεν Παμῆς καὶ Ἀμεννεύς, οὓς νῦν ἀκούομεν μετα
γηγοχέναι εἰς τὸν Ἡρακλεοπολίτην ἄνευ ἡμῶν, Ἀμμώνιος δʼ ὁ οἰκονόμος 
ἀπαγήοχεν αὐτοὺς καὶ τὰ σμήνη καταφθείρει ἐγκόπτων αὐτοῖς. 
διὰ τό, ἀφαιρουμένου τῶν μελισσουργῶν αὐτοῦ βίαι σμήνη ρ, 
Σώστρατος παρεπιδημῶν, ὅτε ἐπὶ τὸν ὀπισμὸν ἀνέπλευσεν, 
ἐντυχὼν Διονυσίωι τῶι παρὰ Ζη[ν]οδώρου ἐνεφάνισεν, κἀκεῖνος φοβη
θεὶς ἀφῆκε τοὺς μελισσουργούς. ὁ δʼ αὐτὸς οὗτος καθʼ ὃν χρόνον μετὰ τοῦ 
βασιλέως ἐξεδημοῦμεν, ὑπαρχόντων ἡμῖν ἐν Βουσείρει τοῦ Ἡρακλε
οπολίτου χόρτου μ ιε , ἀπήγαγεν τὸν χορτοφύλακα Ῥόδωνα εἰς τὸ 
δεσμωτήριον, ἔδησε πέδαις καὶ εἶχεν ἐν φυλακῆι μῆνας η, ἐν δὲ τού
τωι διεφώνησαν ὑπὸ τῶν λαῶν μ ιβ · περὶ ὧν καὶ ἀνάκρισις ὑπάρχει 
καὶ ἀεί ποτʼ ἔφη πράξας ἀποδώσειν τὴν τιμήν. συνέβη δὲ καὶ ναῦλον 
ἡμῖν προσάγεσθαι τοῦ Κρίτωνος πλοίου, ὃ ἐμισθώθη ἵνα εἰς Ἀλεξάν
δρειαν καταχθῆι χόρτος  Ασ· παραγενομένου γὰρ τοῦ πλου
ἐπὶ τὸν ὅρμον καὶ τῶν παρʼ αὐτοῦ κωλυσάντων κενὸν ἀπῆλθεν. 
ἀξιοῦμεν οὖν σε, ἐπειδὲ οὐθʼ ἡμῖν ἐκποεῖ ἀποδημεῖν 
οὔτʼ ἐκείνωι ἐνθάδε παραγενέσθαι, γράψαι αὐτῶι ἀποστεῖλαι τοὺς 
μελισσουργοὺς καὶ τὸν κριθησόμενον ὑπὲρ αὐτοῦ, ὅπως 
μὴ ἐκεῖ καταστασιασθῶμεν ὑπʼ αὐτοῦ· καὶ ἐκ τῶν καθʼ ἡμᾶς 
αἰσθήσει πῶς τοὺς λοιποὺς τοὺ ἐκ τοῦ νομοῦ διατίθησιν.